ddrg/super_eurlex huggingface dataset:
Sklep Sveta

z dne 21. decembra 1998

o sklenitvi Sporazuma med Evropsko skupnostjo in Svetom Evrope za vzpostavitev, v skladu s členom 7(3) Uredbe Sveta (ES) št. 1035/97 z dne 2. junija 1997 o ustanovitvi Evropskega centra za spremljanje rasizma in ksenofobije, tesnega sodelovanja med centrom in Svetom Evrope

(1999/132/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1035/97 [1] in zlasti člena 7(3) Uredbe, v povezavi z drugim stavkom člena 228(2) in prvim pododstavkom (3) Pogodbe ES,

ob upoštevanju predloga Komisije [2],

ob upoštevanju mnenja Evropskega parlamenta [3],

ker je treba odobriti Sporazum med Evropsko skupnostjo in Svetom Evrope za vzpostavitev, v skladu s členom 7(3) Uredbe Sveta (ES) št. 1035/97 z dne 2. junija 1997 o ustanovitvi Evropskega centra za spremljanje rasizma in ksenofobije, tesnega sodelovanja med centrom in Svetom Evrope,

SKLENIL:

Člen 1

Sporazum med Evropsko skupnostjo in Svetom Evrope, ki ga predvideva člen 7(3) Uredbe Sveta št. 1035/97, se odobri v imenu Evropske skupnosti.

Besedilo sporazuma je priloženo k temu sklepu.

Člen 2

Predsednika Sveta se pooblasti za imenovanje osebe, pooblaščene za podpis sporazuma, ki zavezuje Skupnost [4].

Člen 3

Ta sklep se objavi v Uradnem listu Evropskih skupnosti.

V Bruslju, 21. decembra 1998

Za Svet

Predsednik

M. Bartenstein

[1] UL L 151, 15.6.1997, str. 1.

[2] UL C 171, 5.6.1998, str. 10.

[3] UL C 359, 23.11.1998.

[4] Datum začetka veljavnosti sporazuma objavi Generalni Sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 3. decembra 1998

o dopolnitvi opredelitve oblike kaznivega dejanja "trgovine z ljudmi" v Prilogi Konvencije o Evropolu

(1999/C 26/05)

SVET EVROPSKE UNIJE JE

ob upoštevanju tretjega odstavka 43. člena Konvencije, ki temelji na členu K.3 Pogodbe o Evropski uniji o ustanovitvi Evropskega policijskega urada (Konvencija Evropol) [1],

ob sklicevanju na sporazum, ki je bil sprejet v Svetu 4. decembra 1997 o razširitvi opredelitve vrste kaznivega dejanja "trgovina z ljudmi" v dopolnilu h Konvenciji o Evropolu,

po opravljenem razgovoru o tej zadevi v upravnem odboru Evropola,

SKLENIL:

Člen 1

Opredelitev oblike kaznivega dejanja "trgovina z ljudmi" v prilogi Konvencije o Evropolu se dopolni na naslednji način:

- ""trgovina z ljudmi" je dejanska in protizakonita podreditev osebe drugim osebam z uporabo sile, groženj ali z zlorabo položaja ali s prevaro, še posebej za naslednje namene: izkoriščanje za prostitucijo, različne oblike spolne zlorabe mladoletnih oseb in spolni napad na mladoletno osebo ali trgovina z zapuščenimi otroki. Te oblike izkoriščanja obsegajo tudi izdelavo, prodajo in razširjanje predmetov s pornografsko vsebino, kjer so udeleženi otroci;"

.

Člen 2

Ta sklep začne veljati 1. januarja 1999.

V Bruslju, 3. decembra 1998

Za Svet

Predsednik

K. Schlögl

[1] UL C 316, 27.11.1995, str. 1.

--------------------------------------------------
Sklep Sveta

z dne 13. novembra 1998

na podlagi člena J.4(2) Pogodbe o Evropski uniji o spremljanju položaja na Kosovu

(98/646/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.4(2) Pogodbe,

ob upoštevanju Izjave (št. 30) o Zahodnoevropski uniji, ki je vključena v Sklepno listino, podpisano ob sprejetju Pogodbe,

ker je Svet 26. oktobra 1998 sprejel izjavo, ki določa celovit pristop h Kosovu, vključno s polno podporo Evropske unije sporazumom, podpisanim 16. oktobra 1998 med Zvezno republiko Jugoslavijo (ZRJ) in OVSE in 15. oktobra 1998 med ZRJ in Natom, polno podporo OVSE in Misiji nadzora na Kosovu, kakor tudi pripravljenost Evropske unije, da prispeva k pomoči beguncem in razseljenim osebam;

ker ukrepanje Evropske unije, kakor je določeno zgoraj, zahteva podrobno poznavanje dejanskega položaja na Kosovu; ker bi k takemu poznavanju pripomogle informacije, pridobljene iz interpretacije satelitskih posnetkov;

ker je ena izmed nalog Satelitskega centra Zahodnoevropske unije (ZEU) preskrba z "informacijami, pridobljenimi iz interpretacije satelitskih posnetkov", med drugim za nadzor splošne varnosti vključno s splošnim nadzorom območij, ki so v interesu ZEU na podlagi mandata Sveta, in podporo nadzoru nad izvajanjem pogodb;

ker se mora Evropska unija v takih primerih obračati na ZEU,

SKLENIL:

Člen 1

Evropska unija zaprosi ZEU, da ji s pomočjo Satelitskega centra ZEU priskrbi potrebne informacije v zvezi s:

- stanjem izvajanja sporazumov, podpisanih v Beogradu 16. oktobra 1998 med ZRJ in OVSE ter 15. oktobra 1998 med ZRJ in Natom,

in

- položajem beguncev in razseljenih oseb ter zadevno infrastrukturo, da bi Evropska unija lahko prispevala k nadzoru, potrebnemu za celovit uspeh nalog OVSE in Nata.

Člen 2

Ta sklep se uradno sporoči ZEU v skladu z zaključki, ki jih je Svet sprejel 14. maja 1996 o prenosu dokumentov Evropske unije ZEU.

Člen 3

Ta sklep začne veljati z dnem sprejetja.

Člen 4

Ta sklep se objavi v Uradnem listu.

V Bruslju, 13. novembra 1998

Za Svet

Predsednik

J. Farnleitner
Sklep Sveta

z dne 16. marca 1998

o sklenitvi Sporazuma med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi

(98/258/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker Sporazum med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi predstavlja ustrezno sredstvo za uresničevanje določb Sporazuma STO o uporabi sanitarnih in fitosanitarnih ukrepov glede javnega zdravja in zdravja živali;

ker bo Sporazum prispeval k olajšanju dvostranske trgovine med Evropsko skupnostjo in Združenimi državami Amerike z živimi živalmi in živalskimi proizvodi s postopnim priznavanjem ekvivalentnosti sanitarnih ukrepov, priznavanjem statusa zdravstvenega varstva živali, z uporabo načel regionalizacije in z izboljšanjem komuniciranja in sodelovanja;

ker je primerno predvideti postopek za vzpostavitev tesnega in učinkovitega sodelovanja med Komisijo in državami članicami v okviru Stalnega veterinarskega odbora;

ker bi bilo treba odobriti Sporazum v imenu Skupnosti,

SKLENIL:

Člen 1

Sporazum med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi se odobri.

Besedilo Sporazuma in Priloge k Sporazumu so priloženi k temu sklepu.

Člen 2

Predsednik Sveta se pooblasti za imenovanje osebe ali oseb, ki so pooblaščene za podpis Sporazuma, ki zavezuje Skupnost.

Člen 3

Ukrepi, potrebni za izvajanje tega sporazuma, se, tudi glede jamstev za sveže meso in izdelke na osnovi mesa, ki so ekvivalentna tistim iz Direktive 72/462/EGS [1], določijo v skladu s postopkom iz člena 30 navedene direktive.

Člen 4

Komisija, ki ji pomagajo predstavniki držav članic, predstavlja Skupnost v Skupnem odboru iz člena 14(1) Sporazuma.

V zadevah, ki jih obravnava navedeni Skupni odbor, se stališča Skupnosti oblikujejo v okviru ustreznih organov Sveta v skladu z določbami Pogodbe.

Spremembe prilog k Sporazumu, ki so rezultat priporočil Skupnega odbora, se sprejmejo po postopku iz člena 29 Direktive 72/462/EGS.

Člen 5

Ta sklep se objavi v Uradnem listu Evropskih skupnosti. Veljati začne z dnem objave.

V Bruslju, 16. marca 1998

Za Svet

Predsednik

J. Cunningham

[1] UL L 302, 31.12.1972, str. 28. Direktiva, kakor je bila nazadnje spremenjena z Direktivo 97/79/ES (UL L 24, 30.1.1998, str. 31).

--------------------------------------------------
Sklep Sveta

z dne 29. junija 1998

o sklenitvi Sporazuma v obliki izmenjave pisem o spremembi in podaljšanju Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili

(98/669/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113, v povezavi s členom 228(2), prvi stavek, Pogodbe,

ob upoštevanju predloga Komisije,

ker je Komisija v imenu Evropske skupnosti s pogajanji uskladila Sporazum v obliki izmenjave pisem o spremembi in podaljšanju obstoječega Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili [1];

ker se je v skladu s Sklepom Sveta 98/136/ES [2] ta sporazum začasno uporabljal od 1. januarja 1998 do dokončanja postopkov, potrebnih za njegovo sklenitev;

ker je treba Sporazum odobriti,

SKLENIL:

Člen 1

V imenu Skupnosti se odobri Sporazum v obliki izmenjave pisem o spremembi in podaljšanju Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili.

Besedilo Sporazuma je priloženo k temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Luxembourgu, 29. junija 1998

Za Svet

Predsednik

R. Cook

[1] Sklep Sveta 96/477/ES (UL L 199, 8.8.1996, str. 1).

[2] UL L 41, 13.2.1998, str. 12.

--------------------------------------------------
Sklep Sveta

z dne 20. julija 1998

o sklenitvi Sporazuma o vzajemnem priznavanju med Evropsko skupnostjo in Kanado

(98/566/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2), prvi stavek, in člena 228(3), prvi pododstavek, ter člena 228(4) Pogodbe,

ob upoštevanju predloga Komisije,

ker je bil Sporazum o vzajemnem priznavanju med Evropsko skupnostjo in Kanado po pogajanjih podpisan v Londonu 14. maja 1998 in ga je treba odobriti;

ker so bile nekatere naloge pri izvajanju dodeljene Skupnemu odboru, ustanovljenemu po Sporazumu, zlasti pooblastilo za spreminjanje nekaterih vidikov sektorskih prilog k Sporazumu;

ker je treba uvesti ustrezne notranje postopke za zagotavljanje pravilnega uresničevanja Sporazuma in ker je treba Komisijo pooblastiti za sprejemanje nekaterih tehničnih sprememb Sporazuma in nekaterih odločitev za njegovo izvajanje,

SKLENIL:

Člen 1

S tem sklepom se v imenu Evropske skupnosti potrdi Sporazum o vzajemnem priznavanju med Evropsko skupnostjo in Kanado, skupaj z njegovimi prilogami.

Besedilo Sporazuma in njegovih prilog je priloga k temu sklepu.

Člen 2

Predsednik Sveta v imenu Skupnosti posreduje noto, predvideno v členu XIX Sporazuma.

Člen 3

1. Komisija zastopa Skupnost v Skupnem odboru in v mešanih sektorskih skupinah, ustanovljenih s sektorskimi prilogami, predvidenimi v členih XI in XII Sporazuma, pomaga pa ji posebni odbor, ki ga imenuje Svet. Komisija po posvetovanju s tem posebnim odborom začne obravnavati imenovanja, izmenjave informacij in zaprosila za preverjanje, navedena v členih IX, X, XI(3)(c) in (e), XII(2)(b) in XIII Sporazuma ter ustreznih določbah njegovih sektorskih prilog.

2. Stališče Skupnosti v zvezi s sklepi, ki jih Skupni odbor ali, kjer je ustrezno, mešane sektorske skupine sprejmejo v zvezi s spremembami sektorskih prilog (člen XI(3)(a) in člen XI(4) Spora- zuma) in preverjanjem skladnosti v skladu s členoma VIII in XI(4)(c) Sporazuma, določi Komisija po posvetovanju s posebnim odborom iz odstavka 1 tega člena.

3. V vseh drugih primerih določi stališče Skupnosti v Skupnem odboru ali v mešanih sektorskih skupinah Svet s kvalificirano večino na predlog Komisije. Enak postopek se uporablja za sklepe, ki jih Skupnost sprejme v okviru členov XV(3) in XIX(4) Sporazuma.

V Bruslju, 20. julija 1998

Za Svet

Predsednik

W. Molterer

--------------------------------------------------
Sklep Sveta

z dne 13. oktobra 1998

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Azerbajdžan na drugi strani, sklenjenim v imenu Evropske skupnosti

(98/588/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti njenega člena 113 v zvezi s prvim stavkom člena 228 (2) in pododstavkom 1 člena 228(3),

ob upoštevanju predloga Komisije,

ob upoštevanju mnenja Evropskega parlamenta 1,

ker je, dokler ne začne veljati Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Republiko Azerbajdžan na drugi strani, podpisan v Luksemburgu 22. aprila 1996, v imenu Evropske skupnosti treba sprejeti Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Azerbajdžan na drugi strani

SKLENIL:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Azerbajdžan na drugi strani, s prilogami, Protokolom in izjavami, ki se nanašajo nanj, se potrdi v imenu Evropske skupnosti.

Besedila aktov, navedenih v prvem odstavku so priloga temu sklepu.

Člen 2

Ta sklep pooblašča predsednika Sveta, da imenuje osebe, pooblaščene za podpis Začasnega trgovinskega sporazuma v imenu Evropske skupnosti 2.

Člen 3

Predsednik Sveta v imenu Evropske skupnosti opravi notifikacijo, predvideno v členu 32 Začasnega trgovinskega sporazuma.

V Luksemburgu, 13. oktobra 1998

Za Svet

Predsednik

C. Einem

1 UL C 313,12.10.1998

2 Dan začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.
Sklep Sveta z

dne 18. junija 1998

o sklenitvi Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo

(98/509/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2), prvi stavek, in (3), prvi pododstavek, ter členom 228(4) Pogodbe,

ob upoštevanju predloga Komisije,

ker je bil Sporazum o vzajemnem priznavanju ugotavljanja skladnosti med Evropsko skupnostjo in Novo Zelandijo usklajen s pogajanji in parafiran dne 19. julija 1996 in bi ga bilo treba odobriti;

ker so bile nekatere naloge za izvajanje pripisane Skupnemu odboru, ustanovljenemu s Sporazumom, in zlasti pooblastilo za spreminjanje nekaterih vidikov sektorskih prilog k Sporazumu;

ker bi bilo treba določiti ustrezne notranje postopke za zagotavljanje pravilnega delovanja Sporazuma, in ker je treba, da Komisija dobi pooblastila za izvedbo nekaterih tehničnih sprememb Sporazuma in za sprejem nekaterih odločitev za izvajanje Sporazuma,

SKLENIL:

Člen 1

Sporazum o vzajemnem priznavanju ugotavljanja skladnosti med Evropsko skupnostjo in Novo Zelandijo, vključno s prilogami k Sporazumu in priloženimi skupnimi izjavami, se odobri v imenu Skupnosti.

Besedilo Sporazuma, priloge in skupne izjave so priloženi k temu sklepu.

Člen 2

S tem sklepom je predsednik Sveta pooblaščen, da imenuje pooblaščence, ki bodo podpisali Sporazum ter s tem zavezali Skupnost, in v imenu Skupnosti poslali noto iz člena 14 Sporazuma [1].

Člen 3

1. Komisija zastopa Skupnost in Skupni odbor, ustanovljen v členu 12, ob pomoči posebnega odbora, ki ga imenuje Svet. Komisija po posvetovanju s tem posebnim odborom začne z imenovanji, uradnim obveščanjem, izmenjavo informacij in zahtevami za overjanje iz člena 8(2) in člena 12(4)(c), (d) in (e) Sporazuma.

2. Komisija po posvetovanju s posebnim odborom iz odstavka 1 tega člena določi stališče Skupnosti v zvezi z odločitvami, ki jih mora sprejeti Skupni odbor glede sprememb oddelkov I do IV sektorskih prilog (člen 12(4)(a) in (b) in (6) Sporazuma) in overjanja skladnosti v skladu s členom 8 in členom 12(6)(d) Sporazuma.

3. V vseh drugih primerih stališče Skupnosti v skupnem odboru določi Svet, ki odloča s kvalificirano večino na predlog Komisije.

Člen 4

Ta sklep se objavi v Uradnem listu Evropskih skupnosti.

V Luxembourgu, dne 18. junija 1998

Za Svet

Predsednik

G. Strang

[1] Datum začetka veljavnosti Sporazuma bo objavljen v Uradnem listu Evropskih skupnosti.

--------------------------------------------------
Sklep Sveta in Komisije

z dne 29. maja 1998

o sklenitvi Sporazuma med Evropskimi skupnostmi in Vlado Združenih držav Amerike o uporabi načel medsebojne pravne kurtoazije pri izvajanju njihovih pravil o konkurenci

(98/386/ES, ESPJ)

SVET EVROPSKE UNIJE,

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti in zlasti člena 87 v povezavi s prvim pododstavkom člena 228(3) Pogodbe,

ob upoštevanju Pogodbe o ustanovitvi Evropske skupnosti za premog in jeklo ter zlasti členov 65 in 66 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker sta Sporazum z dne 23. septembra 1991 med Evropskimi skupnostmi in Vlado Združenih držav Amerike o uporabi njihovih pravil o konkurenci ter izmenjava razlagalnih pisem z dne 31. maja in dne 31. julija 1995 v zvezi s tem sporazumom (v nadaljnjem besedilu skupaj "Sporazum iz leta 1991"), priloženih k Sklepu 95/145/ES, ESPJ Sveta in Komisije [2], prispevala k uskladitvi, sodelovanju in preprečevanju kolizije pri izvajanju prava konkurence;

ker člen V Sporazuma iz leta 1991, običajno naveden kot člen "o medsebojni pravni kurtoaziji", zahteva sodelovanje v zvezi s protikonkurenčnimi dejavnostmi na ozemlju ene pogodbenice, ki negativno vplivajo na interese druge pogodbenice;

ker bi podrobnejša opredelitev načel medsebojne pravne kurtoazije in njihovo izvajanje povečala učinkovitost Sporazuma iz leta 1991 v zvezi s takšnim ravnanjem;

ker je v ta namen Komisija z Vlado Združenih držav Amerike s pogajanji uskladila sporazum o uporabi načel medsebojne pravne kurtoazije pri izvajanju pravil o konkurenci Evropskih skupnosti in Združenih držav Amerike;

ker je treba sporazum odobriti,

SKLENILA:

Člen 1

Sporazum med Evropskimi skupnostmi in Vlado Združenih držav Amerike o uporabi načel medsebojne pravne kurtoazije pri izvajanju njihovih pravil o konkurenci se odobri v imenu Evropske skupnosti in Evropske skupnosti za premog in jeklo.

Besedilo sporazuma, sestavljeno v angleškem jeziku, je priloženo k temu sklepu.

Člen 2

Predsednik Sveta je pooblaščen za imenovanje osebe (oseb), pooblaščene(-ih) za podpis sporazuma v imenu Evropske skupnosti.

Predsednik Komisije je pooblaščen za imenovanje osebe (oseb), pooblaščene(-ih) za podpis sporazuma v imenu Evropske skupnosti za premog in jeklo.

V Bruslju, 29. maja 1998

Za Svet

Predsednik

J. Straw

Za Komisijo

J. Santer

Predsednik

[1] UL C 138, 4.5.1998.

[2] UL L 95, 27.4.1995, str. 45; popravek UL L 131, 15.6.1995, str. 38.

--------------------------------------------------
Sklep Sveta

z dne 23. marca 1998

o odobritvi, v imenu Skupnosti, Sklepa PARCOM 96/1 o postopni opustitvi uporabe heksakloroetana v industriji barvnih kovin

(98/241/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 100a v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je s Sklepom Sveta z dne 3. marca 1975 Skupnost sklenila Konvencijo o preprečevanju onesnaževanja morja iz kopenskih virov (Pariška konvencija) [3] in s tem postala pogodbenica navedene konvencije;

ker lahko izvršilno telo Pariške konvencije (PARCOM — Pariška komisija) sprejme ukrepe na področju preprečevanja onesnaževanja in je sprejel Sklep PARCOM 96/1 o postopni opustitvi uporabe heksakloroetana v industriji barvnih kovin;

ker je Komisija sodelovala pri sprejetju Sklepa PARCOM 96/1 na podlagi pooblastila, ki ga je prejela od Sveta, in v skladu s pogajalskimi direktivami, ki so bile ustrezno izdane;

ker je heksakloroetan na seznamu nevarnih snovi Priloge I k Direktivi Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [4];

ker so določbe Sklepa PARCOM 96/1 usklajene z Direktivo 76/769/EGS;

ker je zaradi tega zaželeno, da Skupnost odobri Sklep PARCOM 96/1,

SKLENIL NASLEDNJE:

Edini člen

1. Sklep PARCOM 96/1 o postopni opustitvi uporabe heksakloroetana v industriji barvnih kovin se s tem odobri v imenu Skupnosti.

Besedilo navedenega sklepa je priloženo k temu sklepu.

2. Komisija je s tem pooblaščena, da obvesti Pariško komisijo o tej odobritvi.

V Bruslju, 23. marca 1998

Za Svet

Predsednik

M. Meacher

[1] UL C 364, 2.12.1997, str. 13.

[2] UL C 80, 16.3.1998.

[3] UL L 194, 25.7.1975, str. 5.

[4] UL L 262, 27.9.1976, str. 201. Direktiva, kakor je bila nazadnje spremenjena z Direktivo Komisije 97/64/ES (UL L 315, 19.11.1997, str. 13).

--------------------------------------------------
Sklep Sveta

z dne 11. decembra 1997

o postopku za sprejem stališča Skupnosti v Skupnem odboru carinske unije, vzpostavljenem s Sklepom št. 1/95 Pridružitvenega Sveta ES-Turčija o izvajanju zaključne faze carinske unije

(97/833/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 113 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je bil s Sklepom št. 1/95 [3] Pridružitvenega sveta ES-Turčija ustanovljen Skupni odbor carinske unije; ker je Odbor pooblaščen za oblikovanje priporočil za Pridružitveni svet in ima v primerih, določenih z navedenim sklepom, pooblastila za odločanje;

ker je za namen postopkov Skupnega odbora treba določiti pravila za sprejetje skupnih stališč, na podlagi katerih lahko Skupnost, ki jo v Skupnem odboru zastopa Komisija, prevzame obveznosti do Turčije;

ker je naloga Skupnega odbora, da zagotovi pravilno delovanje carinske unije in svobodo trgovanja med pogodbenicama; ker skupna stališča, ki jih mora sprejeti Skupnost, sodijo v področje uporabe člena 113 Pogodbe in se mora praviloma uporabljati postopek, ki ga določa navedeni člen;

ker je vseeno treba določiti, da skupna stališča v zvezi z uporabo zakonodaje Skupnosti in vseh povezanih tehničnih prilagoditev ali v zvezi z oceno protikonkurenčnega vedenja sprejme Komisija,

SPREJEL NASLEDNJI SKLEP:

Člen 1

Ob upoštevanju člena 2 sprejme stališče Skupnosti v Skupnem odboru carinske unije Svet, ki odloča s kvalificirano večino na predlog Komisije.

Člen 2

Stališče Skupnosti v Skupnem odboru carinske unije sprejme Komisija, če se navedeno stališče nanaša na preprost prenos aktov zakonodaje Skupnosti v carinsko unijo, po potrebi s pomočjo tehničnih prilagoditev, ali na oceno protikonkurenčnega vedenja. Letno poročilo Komisije o uresničevanju carinske unije seznanja tudi Evropski parlament o odločitvah, ki jih sprejme Skupni odbor.

Člen 3

Ta sklep se objavi v Uradnem listu Evropskih skupnosti.

V Bruslju, 11. decembra 1997

Za Svet

Predsednik

M. Delvaux-Stehres

[1] UL C 84, 21.3.1996, str. 14.

[2] Mnenje, podano dne 18. novembra 1997 (še neobjavljeno v Uradnem listu).

[3] UL C 35, 13.2.1996, str. 1.

--------------------------------------------------